रामपुर : सामूहिक दुष्कर्म के मुकदमे में फाइनल रिपोर्ट लगाने पर महिला ने दारोगा को ही झूठे मुकदमे में फंसाने की साजिश रच दी। अपने पुरुष दोस्त की आवाज में अश्लील बातें रिकार्ड कर लीं और पुलिस अफसरों के पास रिकार्डिंग की सीडी लेकर पहुंच गई। आवाज को दारोगा की बताते हुए शिकायत कर दी। पुलिस अधीक्षक डॉ. विपिन ताडा ने मामले को गंभीरता से लेते हुए गंज कोतवाली प्रभारी रवींद्र प्रताप ¨सह और सर्विलांस को जांच सौंपी। जांच में महिला का झूठ पकड़ा गया। पुलिस ने महिला और उसके दोस्त को गिरफ्तार कर लिया। दोनों के खिलाफ दारोगा को फंसाने के आरोप में मुकदमा दर्ज कर दिया। पुलिस अधीक्षक ने बताया कि महिला गंज कोतवाली के नई बस्ती नानकार की रहने वाली अंजुम पत्नी नवाब अली है। उसके पति का निधन हो चुका है। उसने अदालत के आदेश पर गंज थाने में सामूहिक दुष्कर्म का मुकदमा दर्ज कराया था। मुकदमे में केमरी थाना क्षेत्र के मुंडिया कला गांव निवासी अमीर अहमद और उत्तराखंड के जिला ऊधम¨सहनगर के थाना गदरपुर अंतर्गत सिला का मझरा निवासी सत्तार अहमद को नामजद कराया था। मुकदमे की विवेचना दारोगा जय प्रकाश ने की। विवेचना में मुकदमा फर्जी पाया गया। उन्होंने मुकदमे में फाइनल रिपोर्ट लगा दी। 10 मई 2017 को मुकदमा खारिज कर दिया गया। इसके बाद महिला ने दारोगा से बदला लेने के लिए षड्यंत्र रचा। 14 जून को अपर पुलिस अधीक्षक के पास पहुंची और प्रार्थना पत्र देकर दारोगा द्वारा मोबाइल पर अश्लील बातें करने का आरोप लगाया। मोबाइल पर महिला और दारोगा के बीच हुई बातचीत की रिकार्डिंग भी सौंपी। रिकार्डिंग की जांच की गई। महिला ने दारोगा के जिस मोबाइल नंबर से अश्लील बातें करने का आरोप लगाया, जांच में पता चला कि वह नंबर महिला के ही दोस्त का था। महिला का दोस्त गंज थाना क्षेत्र के पहाड़ी गेट का मुहम्मद रफी नब्बू है। पुलिस ने उसे पकड़कर पूछताछ की तो असलियत खुल गई। महिला के कहने पर उसके दोस्त ने ही दारोगा बनकर बात की थी। एसपी ने बताया कि इस षड्यंत्र में महिला के और भी साथी होने की संभावना है। जांच कर उनकी भी तलाश की जा रही है। मुकदमा दर्ज कर महिला और उसके दोस्त को गिरफ्तार कर लिया गया है।

blink LIVE Amazon Webinar